CELEX: 62011CA0476
Language: hr
Date: 2013-09-26 00:00:00
Title: Predmet C-476/11: Presuda Suda (drugo vijeće) od 26. rujna 2013. (zahtjev za prethodnu odluku Vestre Landsret — Danska) — HK Danmark djelujući za Glennie Kristensen protiv Experian A/S (Načelo zabrane diskriminacije na temelju dobi — Povelja o temeljnim pravima Europske unije — Članak 21. stavak 1. — Direktiva 2000/78/EZ — Članak 6. stavak 1. i 2. — Mirovinski sustav — Progresivno povećanje iznosa doprinosa na temelju dobi)

23.11.2013   
            
            
               HR
            
            
               Službeni list Europske unije
            
            
               C 344/12
            
         Presuda Suda (drugo vijeće) od 26. rujna 2013. (zahtjev za prethodnu odluku Vestre Landsret — Danska) — HK Danmark djelujući za Glennie Kristensen protiv Experian A/S
   (Predmet C-476/11) (1)
   
   (Načelo zabrane diskriminacije na temelju dobi - Povelja o temeljnim pravima Europske unije - Članak 21. stavak 1. - Direktiva 2000/78/EZ - Članak 6. stavak 1. i 2. - Mirovinski sustav - Progresivno povećanje iznosa doprinosa na temelju dobi)
   2013/C 344/18
   Jezik postupka: danski
   
      Sud koji je uputio zahtjev
   
   Vestre Landsret
   
      Stranke u glavnom postupku
   
   
      Tužitelj: HK Danmark djelujući za Glennie Kristensen
   
      Tuženik: Experian A/S
   
      Uz sudjelovanje: Beskæftigelsesministeriet
   
      Predmet
   
   Zahtjev za prethodnu odluku — Vestre Landsret — Tumačenje članka 6. stavka 2. Direktive Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (SL L 303, str. 16.) — Opravdano različito postupanje na temelju dobi — Utvrđivanje starosne dobi za umirovljenje ili stjecanje prava na starosnu ili invalidsku mirovinu, za potrebe sustava socijalne sigurnosti vezanog za rad — Opće izuzeće sustava socijalne sigurnosti vezanog za rad uz uvjet izbjegavanja diskriminacija na temelju spola ili izuzimanje isključivo sudjelovanja u sustavima socijalne sigurnosti — Nacionalni pravni sustav na temelju kojeg poslodavac može uplaćivati, kao dio plaće, mirovinske doprinose progresivne na temelju dobi zaposlenika
   
      Izreka
   
   Načelo zabrane diskriminacije na temelju dobi ugrađeno u članak 21. Povelje o temeljnim pravima Europske unije i detaljnije razrađeno u Direktivi Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja, te, konkretnije, članak 2. i 6. stavak 1. ove Direktive treba tumačiti na način da im nije protivan mirovinski sustav na temelju kojega poslodavac kao dio plaće uplaćuje mirovinske doprinose progresivne na temelju dobi, pod uvjetom da je različito postupanje na temelju dobi koje iz toga proizlazi primjereno i nužno za ostvarivanje legitimnog cilja, a što je na nacionalnom sudu da utvrdi.
   
      (1)  SL C 340, 19.11.2011.